

#### คำสั่งองค์การบริหารส่วนตำบลหาดนางแก้ว

**ที่ ๔๖๗ /๒๕๕๖**

**เรื่อง แต่งตั้งคณะกรรมการจัดทำแผนดำเนินงานตามประมวลจริยธรรม**

**--------------------------------**

เพื่อให้เป็นไปตามเจตนารมณ์ของรัฐธรรมนูญแห่งราชอาณาจักรไทย พุทธศักราช ๒๕๕๐ มาตรา ๒๗๙ บัญญัติให้มีประมวลจริยธรรม เพื่อกำหนดมาตรฐานทางจริยธรรมของผู้ดำรงตำแหน่งทางการเมือง ข้าราชการ หรือเจ้าหน้าที่ของรัฐแต่ละประเภท โดยให้มีระบบในการบังคับใช้อย่าง มีประสิทธิภาพ องค์การบริหารส่วนตำบลหาดนางแก้ว จึงแต่งตั้งคณะกรรมการจัดทำแผนดำเนินงานตามประมวลจริยธรรมประกอบด้วย

๑. นายอาภรณ์ บุญสม ปลัดองค์การบริหารส่วนตำบล ประธานกรรมการ

๒. นางกรณะภา ปัทมเกตุ นักบริหารงานคลัง กรรมการ

๓. นางนุจนาต นาคช่วย นักวิชาการคลัง กรรมการ

๔. นางธันญ์วริน สุการมณีโรจน์ นักวิชการศึกษา กรรมการ

๕. นายวชิรวัตติ์ สุการมณีโรจน์ หัวหน้าสำนักปลัด กรรมการและเลขานุการ

**ให้คณะกรรมการจัดทำแผนดำเนินงานตามประมวลจริยธรรม มีอำนาจหน้าที่**

๑. ควบคุม กำกับ ส่งเสริมและให้คำแนะนำในการใช้บังคับใช้แผนดำเนินงานตามประมวลจริยธรรมนี้ในองค์กรปกครองส่วนท้องถิ่น

๒. เสนอแนะแนวทางปรับปรุงการจัดทำแผนดำเนินงานตามประมวลจริยธรรมเสนอต่อผู้บริหารในแนวทางที่ถูกต้องและเหมาะสมกับสภาวการณ์ปัจจุบัน

๓. จัดให้มีการประชุมคณะกรรมการดำเนินงานตามประมวลจริยธรรมอย่างสม่ำเสมอ

๔. ปฏิบัติหน้าที่อื่นที่มีประโยชน์ในการส่งเสริมการใช้แผนดำเนินงานตามประมวลจริยธรรม**นี้**

ทั้งนี้ ตั้งแต่บัดนี้เป็นต้นไป

สั่ง ณ วันที่ ๒๗ ธันวาคม พ.ศ. ๒๕๕๖

นายสมเกียรติ สมโภชน์

(นายสมเกียรติ สมโภชน์)

นายกองค์การบริหารส่วนตำบลหาดนางแก้ว